09.12.2020

**Коми Республикаса Веськӧдлан котырлӧн чукӧртчылігӧн вӧчисны пӧжаръяс лоны верман кад серти кывкӧртӧдъяс**

Чукӧртчылӧмсӧ нуӧдіс Коми Республикаса Юралысь Владимир Уйба ӧшым тӧлысь 9 лунӧ. Докладӧн сёрнитіс регионса вӧр-ва озырлун да гӧгӧртас видзан министрлысь могъяс олӧмӧ пӧртысь Роман Полшведкин. Сідзжӧ тайӧ юалӧмсӧ видеосвязь пыр видлалісны Рытыв-Войвыв федеральнӧй кытшын вӧр овмӧс департаментса начальниклысь могъяс олӧмӧ пӧртысь Игорь Мураев да сійӧс вежысь Сергей Ердяков.

Коми Республикаын 2020 воын мукӧд вояс серти вӧлі этша пӧжар. 650 гектар вылын вӧлі пасйӧма 76 вӧрса пӧжар, на пиысь 44 пӧжар кусӧдісны медводдза суткинас. Овмӧдчӧминъяслы, экономика объектъяслы некутшӧм грӧз эз вӧв, некод эз кувсьы. Вӧрса пӧжаръясысь ущербыс лои 39,6 млн. шайт, та лыдын кусӧдӧм вылӧ рӧскодыс – 21,3 млн. шайт.

Кызвыннас сотчӧмыс артмывліс чардби вӧсна. 29 случайын пӧжарыс заводитчис биӧн кужтӧг вӧдитчӧм вӧсна.

Вӧр сотчан кад заводитчытӧдз да сы дырйи Коми Республикаса вӧр‑ва министерство МЧС-кӧд, МВД-кӧд да меставывса асвеськӧдлан органъяскӧд ӧтвылысь видзӧдісны лесничествояс бӧрся. Рейдъяс бӧрын аддзисны вӧръясын пӧжарысь видзчысян правилӧяс 260 торкалӧм, РФ КоАП-лӧн 8.32 статья серти административнӧй кывкутӧмӧ кыскӧма 213 мортӧс. 6 миллион 258 сюрс шайт мындаын административнӧй штрапъяс индӧм йылысь примитӧма 127 шуӧм.

Вӧр-ва министерствоӧн юрнуӧдысь сідзжӧ юӧртіс вӧръясын пӧжарысь видзчысьӧм серти нуӧдӧм уджъяс йылысь, а сідзжӧ вӧрса туйяс стрӧитӧм да выльмӧдӧм, минерализуйтӧм визьяс вӧчӧм да весалӧм, вӧрын пӧжарысь видзчысян аншлагъяс сувтӧдӧм да шойччанінъяс лӧсьӧдӧм йылысь.

*Фотоыс В. Шешкунаслӧн, «Комиинформ» ЮА*

09.12.2020

**На заседании Правительства Республики Коми подвели итоги прохождения пожароопасного сезона**

Заседание 9 декабря провёл Глава Республики Коми Владимир Уйба. С докладом выступил и.о. министра природных ресурсов и охраны окружающей среды региона Роман Полшведкин. Также в рассмотрении этого вопроса приняли участие по видеосвязи и.о. начальника Департамента лесного хозяйства по Северо-Западному федеральному округу Игорь Мураев и его заместитель Сергей Ердяков.

На фоне многолетних наблюдений пожароопасный сезон 2020 года на территории Республики Коми охарактеризован как малогоримый. Всего зафиксировано 76 лесных пожаров на общей площади 650 гектаров, из них 44 пожара были ликвидированы в первые сутки с момента обнаружения. Угрозы населённым пунктам и объектам экономики не возникало, человеческих жертв нет. Ущерб от лесных пожаров составил 39,6 млн рублей, в том числе затраты на тушение 21,3 млн рублей.

В большинстве случаев причиной возгорания стала активная грозовая деятельность. В 29 случаях пожар начался из-за неосторожного обращения с огнём местного населения.

До начала пожароопасного сезона и в период его действия инспекторы Минприроды Коми патрулировали территории лесничеств, в том числе совместно с представителями МЧС, МВД и органов местного самоуправления. По результатам рейдов выявлено 260 нарушений правил пожарной безопасности в лесах, 213 лиц привлечены к административной ответственности по ст. 8.32 КоАП РФ. Вынесено 127 постановлений о назначении административных штрафов на сумму 6 миллионов 258 тысяч рублей.

Руководитель Минприроды проинформировал также о проведённых работах по противопожарному обустройству лесов, в том числе о строительстве и реконструкции лесных дорог, устройстве и прочистке противопожарных минерализованных полос, установке противопожарных аншлагов и обустройстве мест отдыха в лесу.

*Фото: В. Шешкунас, ИА "Комиинформ"*

1597